મોટામવાથી મેટોડા સુધીનો રોડ છ માસમાં સિક્સ લેન બનશે. જેમાં ૩ કિ.મી.નો રસ્તો નહિ કપાય. મોટામવા સ્મશાનથી મેટોડા સુધીનો રસ્તો નવો બનશે. જેના માટે વર્ક ઓર્ડર આપી રૂ.૯૬ લાખ મંજુર કર્યા છે. મોટામવા પૂલ વર્ષ ૨૦૦૪ માં ‘રૂડા’ એ બનાવ્યો હતો. ત્યારબાદ મોટામવા પૂલ કોની હદમાં તે મુદ્દે મતમતાંતર ઉભા થતા હતા. જેથી પૂલ પહોળો થઇ રહ્યો ન હતો. જોકે હવે મોટામવા પૂલ ‘રૂડા’ ની હદમાં છે તે નક્કી થઇ જતા આગામી બોર્ડ બેઠકમાં પૂલ માટે અલગથી ટેન્ડર બહાર પાડવાનો નિર્ણય લેવામાં આવશે. - પરિમલ પંડ્યા, CEO , રાજકોટ અર્બન ડેવલોપમેન્ટ ઓથોરીટી